stanford-oval/wikipedia huggingface dataset:
Ville Snellman
Ura

Snellman on Ilveksen kasvatti. Hän pelasi ensimmäisen pääsarjapelinsä Ilveksessä kaudella 2000–2001, jolloin pääsi kokoonpanoon yhdessä pudotuspeliottelussa. Seuraavien kolmen kauden aikana Snellman vakiinnutti paikkansa Ilveksessä ja SM-liigassa.
Kaudeksi 2004–2005 Snellman siirtyi Rauman Lukkoon. Raumalla Snellman pelasi reilun kauden jääden kokonaan ilman maaleja. Syksyllä 2005 Snellman siirtyi Sveitsiin HC Fribourg-Gottéroniin koeajalle, mutta palasi 18 ottelun jälkeen loppukaudeksi Ilvekseen. Snellman suuntasi kaudeksi 2006–2007 SaiPaan, jossa teki heti ensimmäisellä kaudellaan uuden piste-ennätyksensä. Hän pelasi SaiPassa vielä seuraavalla kaudella, kunnes hän siirtyi kaudeksi 2008–2009 Elitserienissä pelaavaan MODO Hockeyyn.
Keväällä 2009 Snellman teki vuoden mittaisen sopimuksen Ilveksen kanssa. Hän teki syksyn ensimmäisissä otteluissa hattutempun, mutta odotukset kauteen lähdettäessä olivat korkeammalla. Mitään muuta Snellman ei kaudella 2009–2010 saanutkaan aikaan, sillä itseluottamus oli läpi kauden täysin kadoksissa. Snellman lopetti kauden jälkeen uransa.
Muuta

Snellmanin pikkuveli Niko pelasi kaudella 2009–2010 myös Ilveksessä. Myös vanhempi pikkuveli Mika Snellman on pelannut jääkiekkoa.
Aiheesta muualla

Ville Snellman Eurohockey.com. (englanniksi)
Yhdysvaltain Grand Prix 1988

|  Yhdysvaltain Grand Prix 1988  |
| --- | --- |
 6 osakilpailu 16 osakilpailusta kaudella 1988. 

Päivämäärä:  19. kesäkuuta 1988
Rata:  Detroitin katurata
Sijainti:  Detroit, Michigan, Yhdysvallat
Ratatyyppi:  Väliaikainen katurata
Radan pituus:  4,023 km
Kilpailun pituus:  63 kierrosta, 253,449 km
Sää:   Aurinkoinen, kuuma
Paalupaikka
Kuljettaja:   Ayrton Senna   (McLaren)
Paaluaika:  1.40,606
Palkintokoroke
Voittaja:   Ayrton Senna   (McLaren)
Toinen:   Alain Prost   (McLaren)
Kolmas:   Thierry Boutsen   (Benetton)
Nopein kierros
Kuljettaja:   Alain Prost   (McLaren)
Kierrosaika:  1.44,836 (kierroksella 4)
Yhdysvaltain Grand Prix 1988 oli Formula 1 -sarjan osakilpailu, joka ajettiin 19. kesäkuuta 1988 Detroitin katuradalla. Kilpailusta käytettiin myös nimitystä Detroitin Grand Prix.
Kilpailun voitti Ayrton Senna, jolle voitto oli kauden kolmas.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 12 |  Ayrton Senna | McLaren-Honda | 63 | 1:54:56.035 | 1 | 9 |
| 2 | 11 |  Alain Prost | McLaren-Honda | 63 | + 38.713 | 4 | 6 |
| 3 | 20 |  Thierry Boutsen | Benetton-Ford | 62 | + 1 krs. | 5 | 4 |
| 4 | 22 |  Andrea de Cesaris | Rial-Ford | 62 | + 1 krs. | 12 | 3 |
| 5 | 3 |  Jonathan Palmer | Tyrrell-Ford | 62 | + 1 krs. | 17 | 2 |
| 6 | 23 |  Pierluigi Martini | Minardi-Ford | 62 | + 1 krs. | 16 | 1 |
| 7 | 29 |  Yannick Dalmas | Larrousse-Ford | 61 | + 2 krs. | 24 |   |
| 8 | 36 |  Alex Caffi | Dallara-Ford | 61 | + 2 krs. | 21 |   |
| 9 | 4 |  Julian Bailey | Tyrrell-Ford | 59 | Ulosajo | 22 |   |
| Kesk. | 24 |  Luis Pérez Sala | Minardi-Ford | 54 | Vaihdelaatikko | 25 |   |
| Kesk. | 30 |  Philippe Alliot | Larrousse-Ford | 46 | Vetoakseli | 14 |   |
| Kesk. | 33 |  Stefano Modena | EuroBrun-Ford | 46 | Ulosajo | 19 |   |
| Kesk. | 27 |  Michele Alboreto | Ferrari | 45 | Kolari | 3 |   |
| Kesk. | 25 |  René Arnoux | Ligier-Judd | 45 | Ylikuumeneminen | 20 |   |
| Kesk. | 15 |  Mauricio Gugelmin | March-Judd | 34 | Moottori | 13 |   |
| Kesk. | 6 |  Riccardo Patrese | Williams-Judd | 26 | Sähköt | 10 |   |
| Kesk. | 1 |  Nelson Piquet | Lotus-Honda | 26 | Ulosajo | 8 |   |
| Kesk. | 32 |  Oscar Larrauri | EuroBrun-Ford | 26 | Vaihdelaatikko | 23 |   |
| Kesk. | 17 |  Derek Warwick | Arrows-Megatron | 24 | Ulosajo | 9 |   |
| Kesk. | 5 |  Nigel Mansell | Williams-Judd | 18 | Moottori | 6 |   |
| Kesk. | 14 |  Philippe Streiff | AGS-Ford | 15 | Ripustukset | 11 |   |
| Kesk. | 19 |  Alessandro Nannini | Benetton-Ford | 14 | Ripustukset | 7 |   |
| Kesk. | 18 |  Eddie Cheever | Arrows-Megatron | 14 | Sähköt | 15 |   |
| Kesk. | 21 |  Nicola Larini | Osella | 7 | Moottori | 26 |   |
| Kesk. | 28 |  Gerhard Berger | Ferrari | 6 | Rengasrikko | 2 |   |
| Kesk. | 26 |  Stefan Johansson | Ligier-Judd | 2 | Ylikuumeneminen | 18 |   |
| DNS | 16 |  Ivan Capelli | March-Judd | 0 | Loukkaantui | 0 |   |
| DNQ | 2 |  Satoru Nakajima | Lotus-Honda |   |   | 0 |   |
| DNQ | 10 |  Bernd Schneider | Zakspeed |   |   | 0 |   |
| DNQ | 9 |  Piercarlo Ghinzani | Zakspeed |   |   | 0 |   |
| DNQ | 31 |  Gabriele Tarquini | Coloni-Ford |   |   | 0 |   |
Lähde:
Muuta

Minardin ensimmäinen MM-piste.
Yösyömishäiriö

Yösyömishäiriö eli ”yösyöppöoireyhtymä” on huonosti tunnettu syömishäiriö, johon kuuluu päiväsaikaista anorektisuutta, unettomuutta ja yöllistä runsasta syömistä. Kyseessä ei ole toistaiseksi virallinen diagnoosi.
Yösyömishäiriöön saattaa vaikuttaa esimerkiksi stressi. Monesti tämän kaltaiset tilat puhkeavat jo nuorella iällä.
On arvioitu, että peräti 1–2 prosenttia aikuisväestöstä kärsii yösyömishäiriöstä. Sen on todettu olevan erityisen haitallista diabeetikoille.
Yösyömishäiriötä saatetaan hoitaa käyttäytymisterapialla.
Ylinen Vuoskujärvi

| Ylinen Vuoskujärvi |
| --- | --- |
Valtiot:  Suomi
Paikkakunta:  Pello
Koordinaatit:  66°51′40″N, 24°29′41″E
Vesistöalue ja valuma-alueen tietoja
Laskujoki:  oja Keskieen Vuoskujärveen 
Järvinumero:  67.965.1.003
Mittaustietoja
Pinnankorkeus:  128 m  
Rantaviiva:  2,141 km  
Pinta-ala:  22,397 ha  
Saaria:  ei saaria 
 fiYlinen Vuoskujärvi 
Ylinen Vuoskujärvi  on Lapissa Pellossa Konttajärven kylän lähellä sijaitseva järvi.
Maantietoa

Järven pinta-ala on 22 hehtaaria, se on 700 metriä pitkä ja 450 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,1 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Matalajoen valuma-alueeseen (67.965) se kuuluu. Järven vedenpinnan korkeus on 128 metriä mpy.
Yhdysvaltain Grand Prix 1989

Yhdysvaltain Grand Prix 1989 oli Formula 1 -sarjan osakilpailu, joka ajettiin 4. kesäkuuta 1989 Phoenixin katuradalla Yhdysvalloissa. Kilpailun voitti McLarenilla ajanut Alain Prost, jolle voitto oli kauden ensimmäinen.
Kilpailu jouduttiin keskeyttämään kahden tunnin aikarajan täytyttyä. Ayrton Senna ajoi aika-ajoissa uransa 34. paalupaikan, jolla hän nousi lajinsa tilastoykköseksi ohi Jim Clarkin.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Alain Prost | McLaren-Honda | 75 | 2:01.33,133 | 2 | 9 |
| 2 | 6 |  Riccardo Patrese | Williams-Renault | 75 | + 39,696 | 14 | 6 |
| 3 | 10 |  Eddie Cheever | Arrows-Ford | 75 | + 43,210 | 17 | 4 |
| 4 | 38 |  Christian Danner | Rial-Ford | 74 | + 1 krs. | 26 | 3 |
| 5 | 20 |  Johnny Herbert | Benetton-Ford | 74 | + 1 krs. | 25 | 2 |
| 6 | 5 |  Thierry Boutsen | Williams-Renault | 74 | + 1 krs. | 16 | 1 |
| 7 | 40 |  Gabriele Tarquini | AGS-Ford | 73 | Moottori | 24 |   |
| 8 | 22 |  Andrea de Cesaris | Dallara-Ford | 70 | + 5 krs. | 16 |   |
| 9 | 3 |  Jonathan Palmer | Tyrrell-Ford | 69 | Polttoainejärjestelmä | 21 |   |
| Kesk. | 28 |  Gerhard Berger | Ferrari | 61 | Laturi | 8 |   |
| Kesk. | 21 |  Alex Caffi | Dallara-Ford | 52 | Kolari (de Cesaris) | 6 |   |
| Kesk. | 11 |  Nelson Piquet | Lotus-Judd | 52 | Ulosajo | 22 |   |
| Kesk. | 36 |  Stefan Johansson | Onyx-Ford | 50 | Jousitus | 19 |   |
| Kesk. | 24 |  Luis Perez-Sala | Minardi-Ford | 46 | Moottori | 20 |   |
| Kesk. | 1 |  Ayrton Senna | McLaren-Honda | 44 | Sähköt | 1 |   |
| Kesk. | 7 |  Martin Brundle | Brabham-Judd | 43 | Jarrut | 5 |   |
| Kesk. | 8 |  Stefano Modena | Brabham-Judd | 37 | Jarrut | 7 |   |
| Kesk. | 27 |  Nigel Mansell | Ferrari | 31 | Laturi | 4 |   |
| Kesk. | 23 |  Pierluigi Martini | Minardi-Ford | 26 | Moottori | 15 |   |
| Kesk. | 12 |  Satoru Nakajima | Lotus-Judd | 24 | Kaasutin | 23 |   |
| Kesk. | 16 |  Ivan Capelli | March-Judd | 22 | Voimansiirto | 11 |   |
| DSQ | 15 |  Mauricio Gugelmin | March-Judd | 20 | Hylättiin/Jarrut | 18 |   |
| Kesk. | 4 |  Michele Alboreto | Tyrrell-Ford | 17 | Vaihdelaatikko | 9 |   |
| Kesk. | 19 |  Alessandro Nannini | Benetton-Ford | 10 | Kuljettaja | 3 |   |
| Kesk. | 9 |  Derek Warwick | Arrows-Ford | 7 | Kolari (de Cesaris) | 10 |   |
| Kesk. | 30 |  Philippe Alliot | Larrousse-Lamborghini | 3 | Ulosajo | 12 |   |
| DNQ | 26 |  Olivier Grouillard | Ligier-Ford |   | Karsiutui |   |   |
| DNQ | 31 |  Roberto Moreno | Coloni-Ford |   | Karsiutui |   |   |
| DNQ | 25 |  René Arnoux | Ligier-Ford |   | Karsiutui |   |   |
| DNQ | 29 |  Yannick Dalmas | Larrousse-Lamborghini |   | Karsiutui |   |   |
| DNPQ | 18 |  Piercarlo Ghinzani | Osella-Ford |   | Esikarsiutui |   |   |
| DNPQ | 32 |  Pierre-Henri Raphanel | Coloni-Ford |   | Esikarsiutui |   |   |
| DNPQ | 33 |  Gregor Foitek | EuroBrun-Judd |   | Esikarsiutui |   |   |
| DNPQ | 17 |  Nicola Larini | Osella-Ford |   | Esikarsiutui |   |   |
| DNPQ | 41 |  Joachim Winkelhock | AGS-Ford |   | Esikarsiutui |   |   |
| DNPQ | 39 |  Volker Weidler | Rial-Ford |   | Esikarsiutui |   |   |
| DNPQ | 35 |  Aguri Suzuki | Zakspeed-Yamaha |   | Esikarsiutui |   |   |
| DNPQ | 34 |  Bernd Schneider | Zakspeed-Yamaha |   | Esikarsiutui |   |   |
| DNPQ | 37 |  Bertrand Gachot | Onyx-Ford |   | Esikarsiutui |   |   |
Muuta

Paalupaikka: Ayrton Senna – 1.30,108
Nopein kierros: Ayrton Senna – 1.33,969 (kierroksella 38)
Ensimmäinen Phoenixin katuradalla ajettu F1-osakilpailu.
Riccardo Patrese saavutti 100 MM-pisteen rajan.
Honda-moottoreiden 40. kilpailun nopein kierros
Eddie Cheeverin viimeinen palkintosija
Christian Dannerin paras sijoitus
Wäinö Wuolio

Wäinö Alarik Wuolio, sukunimi aik. Gustafsson (24. toukokuuta 1880 Helsinki – 27. joulukuuta 1970) oli suomalainen rakennusalan diplomi-insinööri.
Wuolion vanhemmat olivat tehtailija Henrik Gustafsson ja Adolfina Rekolin. Hän pääsi ylioppilaaksi Helsingin Suomalaisesta normaalilyseosta 1904. Wuolio sai Suomen Liikemiesten Kauppaopiston päästötodistuksen 1906 ja hän valmistui diplomi-insinööriksi Teknillisestä korkeakoulusta 1913.
Wuolio toimi Vaasan Teknokemiallisen tehtaan konttoripäällikkönä 1907–1911, Turun rautabetonivalimon teknillisenä johtajana 1913–1917 sekä Ab Skånska Cementgjuterietin suunnittelijana ja työnjohtajana 1917–1927. Wuolio oli rakennustoimisto A. B. Kartion toimitusjohtajana ja hänellä oli oma rakennustoimisto vuodesta 1926 lähtien. Wuolio suunnitteli vuonna 1916 valmistuneen Alvettulan sillan joka oli yksi Suomen ensimmäisiä teräsbetonisiltoja. Silta rakennettiin Tapani-menetelmän mukaan suurista betonisista ontelotiilistä. Myöhemmin Wuolio toimi muun muassa Lasipalatsin rakennustyön valvojana ja oli rakennusinsinöörinä rakentamassa Outokumpu Oy:n vuonna 1937 Outokumpuun valmistunutta pääkonttorirakennusta jonka suunnitteli arkkitehti Uno Ullberg.
Wäinö Wuolio oli naimisissa 1908–1949 Anni Maria Weckmanin (k. 1949) kanssa ja vuodesta 1959 Vieno Cecilia Malleniuksen kanssa.
Yhdysvaltain Grand Prix 1975

Yhdysvaltain Grand Prix oli Formula 1 -sarjan oskilpailu, joka ajettiin 5. lokakuuta 1975 Watkins Glenin radalla Yhdysvalloissa. Kilpailun voitti Niki Lauda, jolle voitto oli kauden viides.
Tulokset

| Sija | Nro | Kuljettaja | Talli | Kierroksia | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 12 |  Niki Lauda | Ferrari | 59 | 1.42.58,175 | 1 | 9 |
| 2 | 1 |  Emerson Fittipaldi | McLaren-Ford | 59 | + 4,943 | 2 | 6 |
| 3 | 2 |  Jochen Mass | McLaren-Ford | 59 | + 47,637 | 9 | 4 |
| 4 | 24 |  James Hunt | Hesketh-Ford | 59 | + 49,475 | 15 | 3 |
| 5 | 5 |  Ronnie Peterson | Lotus-Ford | 59 | + 49,986 | 14 | 2 |
| 6 | 3 |  Jody Scheckter | Tyrrell-Ford | 59 | + 50,321 | 10 | 1 |
| 7 | 9 |  Vittorio Brambilla | March-Ford | 59 | + 1.44,031 | 6 |   |
| 8 | 10 |  Hans Joachim Stuck | March-Ford | 58 | + 1 kierros | 13 |   |
| 9 | 28 |  John Watson | Penske-Ford | 57 | + 2 kierrosta | 12 |   |
| 10 | 30 |  Wilson Fittipaldi | Fittipaldi-Ford | 55 | + 4 kierrosta | 23 |   |
| - | 16 |  Tom Pryce | Shadow-Ford | 52 | Ei luokiteltu | 7 |   |
| - | 6 |  Brian Henton | Lotus-Ford | 49 | Ei luokiteltu | 19 |   |
| Kesk. | 25 |  Brett Lunger | Hesketh-Ford | 46 | Onnettomuus | 18 |   |
| Kesk. | 31 |  Roelof Wunderink | Ensign-Ford | 41 | Vaihdelaatikko | 22 |   |
| - | 11 |  Clay Regazzoni | Ferrari | 0 | Vetäytyi | 11 |   |
| Kesk. | 17 |  Jean-Pierre Jarier | Shadow-Ford | 19 | Laakeri | 4 |   |
| Kesk. | 7 |  Carlos Reutemann | Brabham-Ford | 9 | Moottori | 3 |   |
| Kesk. | 27 |  Mario Andretti | Parnelli-Ford | 9 | Jousitus | 5 |   |
| Kesk. | 23 |  Tony Brise | Hill-Ford | 5 | Onnettomuus | 17 |   |
| Kesk. | 15 |  Michel Leclère | Tyrrell-Ford | 5 | Moottori | 20 |   |
| Kesk. | 4 |  Patrick Depailler | Tyrrell-Ford | 2 | Onnettomuus | 8 |   |
| Kesk. | 8 |  Carlos Pace | Brabham-Ford | 2 | Onnettomuus | 16 |   |
| DNS | 21 |  Jacques Laffite | Williams-Ford |  |   | 21 |  |
| DNS | 20 |  Lella Lombardi | Williams-Ford |  |   | 24 |  |
Lähde:
Muuta

Paalupaikka: Niki Lauda – 1.42,003
Nopein kierros: Emerson Fittipaldi – 1.43,374
Aiheesta muualla

Kuvia tai muita tiedostoja aiheesta Yhdysvaltain Grand Prix 1975 Wikimedia Commonsissa
Formula 1 -luokan Yhdysvaltain Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Sebring International Raceway (1959) Riverside International Raceway (1960) Watkins Glen International (1961–1980) Detroitin katurata (1983–1984, 1987–1988) Phoenixin katurata (1989–1991) Indianapolis Motor Speedway (2000–2007) Circuit of the Americas (2012–2019, 2021–)
Formula 1 -kausi 1975
Argentiina |  Brasilia |  Etelä-Afrikka |  Espanja  |   Monaco |  Belgia |  Ruotsi 
  Hollanti |  Ranska |  Iso-Britannia |  Saksa |  Itävalta |  Italia |  Yhdysvallat
Wärn

Wärn on muun muassa seuraavien suomalaisten henkilöiden sukunimi:
Caroline Wärn (s. 1988), yleisurheilija
Max Wärn (s. 1988), jääkiekkoilija
Mayvor Wärn-Rancken (s. 1958), metodistipappi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vähä-Pökkölöinen

| Vähä-Pökkölöinen |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°46′10″N, 23°38′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Pitkäjärveen 
Järvinumero:  35.342.1.021
Mittaustietoja
Pinnankorkeus:  108,7 m  
Rantaviiva:  0,89 km  
Pinta-ala:  4,186 ha  
Saaria:  ei saaria 
 fiVähä-Pökkölöinen 
Vähä-Pökkölöinen  tai myös Vähä Pökkölöinen on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 4,2 hehtaaria ja se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 108,7 metriä mpy.
Ya (kana)

や hiraganalla tai ヤ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /ja/, ja ne ovat kana-aakkostojen 36. sijalla mo- ja yu-tavujen välissä.
Alkuperä

Hiragana や ja katakana ヤ on johdettu man'yōgana-merkistön kautta kanjista 也.
Latinisaatio

Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « ya ».
Kirjoitus

Hiragana や kirjoitetaan kolmella vedolla:
Ylös vasemmalta oikealle hieman vino veto, joka päättyy kaareen.
Pieni viistoveto ensimmäisen vedon yläpuolelle.
Vasemmalle pystyveto, joka lävistää ensimmäisen vedon.
Katakana ヤ kirjoitetaan kahdella vedolla:
Ylös vasemmalta oikealle hieman vino veto, joka kääntyy lopussa alas vasemmalle.
Vasemmalle pystyveto, joka lävistää ensimmäisen vedon.
Tietotekniikassa

Unicode-merkinnät:
や (suuri merkki): U+3084
ゃ (pieni merkki): U+3083
ヤ (suuri merkki): U+30E4
ャ (pieni merkki): U+30E3
Käyttö

Kanojen pieniä muotoja, ゃ ja ャ, käytetään i:hin loppuvien kanojen kanssa muuttamaan niiden ääntämystä (Hepburn-latinisaatiolla):
きゃ / キャ: kya (/kʲa/)
ぎゃ / ギャ: gya (/gʲa/)
しゃ / シャ: sha (/ɕa/)
ちゃ / チャ: cha (/cɕa/)
じゃ / ジャ: ja  (/ʑa/)
にゃ / ニャ: nya (/nʲa/)
ひゃ / ヒャ: hya (/çʲa/)
びゃ / ビャ: bya (/bʲa/)
ぴゃ / ピャ: pya (/pʲa/)
みゃ / ミャ: mya (/mʲa/)
りゃ / リャ: rya (/ɺʲa/)
Vetojen järjestys merkille や.
Vetojen järjestys merkille ヤ.
William Wilson

William Wilson
William Wilson (13. marraskuuta 1844 Lontoo, Englanti – 1. kesäkuuta 1912 Glasgow, Skotlanti) oli skottilainen toimittaja ja uintivalmentaja. Wilson kehitti useita kilpauinnin tieteellisiä tekniikoita. Vuonna 1883 Wilson julkaisi The Swimming Instructor -kirjan (suom. Uinninohjaaja), joka on yksi ensimmäisistä uintia käsittelevistä teoksista. Teoksessaan Wilson määritteli modernit käsitteet vetojen tehokkuudesta, harjoittelusta, käännöksistä ja turvallisuudesta.
Saavutukset

kilpauinnin alun ja käännösten kuvaukset
useiden vetotyyppien parantelu
ensimmäisen hengenpelastusharjoituksen kehittäminen
sekä maalla että vedessä tapahtuvien harjoitusmetodien kehittäminen
sisätiloissa olevan uima-altaan suunnitteleminen
ensimmäinen uinnin sanomalehtitoimittaja
Vesipallo

Vuonna 1877 Wilson kehitti säännöt uudelle joukkuelajille, vedessä pelattavalle pallopelille, jota hän kutsui ”vesijalkapalloksi”. Ensimmäinen peli pelattiin Dee-joen rantojen välissä Bon Accord -festivaaleilla Aberdeenissa, Skotlannissa. Rannoille asetettiin lippuja 2,5–3 metrin välein ja pelaajat käyttivät pallona pulua, intialaisesta kumista tehtyä pehmeää palloa. Ottelu oli koko pelialueen mittainen painiottelu, mutta se oli sen aikaisten katsojien suosiossa.
Vuonna 1885 Ison-Britannian Uimaliitto (Swimming Association of Great Britain) tunnusti nykyään vesipalloksi kutsutun lajin ja liitto laajensi Wilsonin ohjeistuksia. Nämä säännöt olivat perustana kansainvälisen uimaliiton, FINAn, säännöille, kun laji levisi Eurooppaan, Amerikkaan ja Australiaan.
Hengenpelastaminen

Vuonna 1891 Wilson julkaisi lukuisia lehtiartikkeleita hengenpelastusharjoituksista ja hän palkitsi paikallisia uimakerhoja hengenpelastustekniikoiden kehittämisestä. Wilsonin tekniikat levisivät eräänlaisen käsikirjan mukana ja osoituksena Wilsonin saavutuksista hänet valittiin ensimmäiseksi Kuninkaallisen hengenpelastusliiton (Royal Lifesaving Society) puheenjohtajaksi (Life Governor).
Aiheesta muualla

BNET-artikkeli William Wilsonin elämäntyöstä (englanniksi)
William Wilson kansainvälisen uinnin Hall of Famessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:William Wilson (aquatics)
Käännös suomeksi
Xmonad

| Xmonad |
| --- | --- |

 Xmonad oletusasettelulla
Kehittäjä:  Spencer Janssen, Don Stewart, ym.
Kehityshistoria
Vakaa versio:  0.18.0 (3. helmikuuta 2024)
Tiedot
Ohjelmistotyyppi:  ikkunanhallintaohjelma
Alusta:  Linux, BSD
Lisenssi:  BSD-lisenssi
Aiheesta muualla
Verkkosivusto
Xmonad on X Window System -järjestelmää varten kehitetty limittävä ikkunanhallintaohjelma joka on tarkoitettu olemaan helppo käyttää näppäimistöltä. Lähdekoodi on suunniteltu olemaan helposti muokattava ja mahdollisimman lyhyt ja virheetön. Xmonad on ohjelmoitu kokonaan Haskell-ohjelmointikielellä ja se on BSD-lisenssin alainen vapaa ohjelmisto.
Xmonad on limittävä ikkunointiohjelma eli ohjelma määrittelee automaattisesti ikkunoiden paikat jotta ne täyttäisivät koko näytön. Käyttäjän ei siten tarvitse huolehtia ikkunoiden sijoittelusta. Ohjelma sisältää useita eri asettelumalleja ja myös toisten käyttäjien suunnittelemia asetteluja voidaan käyttää.
Ohjelman virheettömyyden takaamiseksi ohjelmaa testataan automatisoidulla työkalulla joka osittain pystyy todistamaan ohjelman oikeellisuuden.
Aiheesta muualla

Viralliset sivut (englanniksi)
Käyttäjien tekemiä parannuksia (Arkistoitu – Internet Archive) (englanniksi)
Vähä-Rapuska

| Vähä-Rapuska |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°46′47″N, 23°57′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Vehkajärveen 
Järvinumero:  35.329.1.007
Mittaustietoja
Pinnankorkeus:  156,1 m  
Rantaviiva:  0,574 km  
Pinta-ala:  1,547 ha  
Saaria:  ei saaria 
 fiVähä-Rapuska 
Vähä-Rapuska  on Pirkanmaalla Tampereella Kaanaan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,5 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Rikalanjärven–Jouttenuksen valuma-alueeseen (35.329) se kuuluu. Lammen vedenpinnan korkeus on 156,1 metriä mpy.
Xmeal

| Xmeal |
| --- | --- |

Perustettu:  2010
Perustaja:  Jyrki Korpi & Miikka Haapala
Kotipaikka:  Seinäjoki, Kankaanpää, Suomi
Toiminta-alue:  Suomi
Toimiala:  pikaruoka
Tuotteet:  hampurilaiset ja ranskalaiset perunat
Kotisivu:  www.xmeal.fi
Infobox OKVirheellinen NIMI-arvo: 
Xmeal -pikaruokaravintola Kankaanpäässä.
Xmeal on suomalainen yrittäjävetoinen pikaruokaravintolaketju, jonka perustivat Jyrki Korpi ja Miikka Haapala vuonna 2010. Sillä on ravintoloita Suomessa vuonna 2024 yhteensä yli 50 eri paikkakunnalla.[lähde? ] Ketju on saanut alkunsa Seinäjoelta ja Kankaanpäästä.
Ketjun nimi oli aluksi MaxMeal, mutta se joutui vaihtamaan nimensä koska Ruotsissa oli jo samanniminen hampurilaisketju, joka oli rekisteröinyt jo nimen EU:n laajuisesti. Vuonna 2015 ketju toimi yli 20 paikkakunnalla.
Aiheesta muualla

Xmealin www-sivusto
Ville Sirén

| Ville Sirén> Henkilötiedot |
| --- | --- |
Syntynyt: 11. helmikuuta 1964 (ikä 60) Tampere
Jääkiekkoilija
Pelipaikka:  puolustaja
Ville Jussi Sirén (s. 11. helmikuuta 1964 Tampere) on suomalainen kykyjenetsijä ja uransa lopettanut jääkiekkopuolustaja. Hän voitti pelaajaurallaan yhden Suomen mestaruuden, hopean ja kaksi pronssia, yhden Sveitsin mestaruuden ja Ruotsin mestaruushopeaa sekä Kanada-cupin pronssin.
Ville Sirén aateloitiin Suomen Jääkiekkoleijonaksi numero 173 vuonna 2006.